Cheetahs wil hê Juan moet bly | Nuus24
Kaapstad – Die Cheetahs doen glo alles in hul vermoë om te keer dat die Springbok-flank Juan Smith sy loopbaan oorsee voortsit.Smith het van sy hakseningbesering herstel en is blykbaar in die Franse klubspan Bayonne se visier terwyl die Engelse klub Bath glo ook in die 31-jarige se dienste belangstel.Die Vrystater is nie onder die nege losvoorspelers – Marnus Schoeman, Justin Downey, Leon Karemaker, Lappies Labuschagné, Davon Raubenheimer, Tertuis Daniller, Philip van der Walt, Heinrich Brüssow en Boom Prinsloo – wat in die Cheetahs se voorlopige Super-rugbygroep vir die 2013-seisoen aangekondig is nie.Naka Drotské, die Cheetahs se afrigter, het egter Sondag aan Sport24 bevestig dat hulle Smith probeer oortuig om in Bloemfontein te bly.Sakebelange in die Rosestad kan eindelik 'n rol speel in die losvoorspeler se besluit.Smith het in Februarie 2011 laas rugby gespeel toe hy in 'n Super-stryd teen die Bulls beseer is. Sy laaste toets vir die Springbokke was in November 2010 teen Engeland op Twickenham.Vir die jongste sportnuus volg Nuus24Sport op Twitter.– Sport24
Lees meer oor: juan smith | cheetahs VOLGENDE OP NUUS24X
Glad nie goeie nuus vir Stormers nie!